Ерика Буркарт
Корен

Превод от немски: Венцеслав Константинов, —

chitanka.info

Всекидневно усилие

да обичаш неотменимото,

сажди и пушек и кофи за смет,

растениевидните инициали

по старите сребърни прибори, миризми

от майчините кутийки, после думи

като готварски ножове, мляко, подправки.

Тя бели картофи и слуша

как подвижният кран на чешмата отмерва

седемте плодни години,

седемте гладни години

и онези,

през които не си струва

да си живял,

ако нямаш

по-дълбок корен.

Тази вода под камъка

ще пиеш

сред прашни звезди

сам.

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.